tartuNLP/wikipedia-smugri-20251201 huggingface dataset:
Chrysler

Stellantis North America, ametliku nimetusega FCA US, LLC ja varem tuntud kui Chrysler, on suur USA autotootja, mille peakorter asub Michigani osariigis Auburn Hillsis. Chrysler on üks kolmest USA suurest autotootjast General Motorsi ja Ford Motor Company kõrval. Lisaks Chryslerile kuuluvad Stellantis North Americale ka kaubamärgid Dodge, Jeep, Ram, Mopar (autode varuosad ja lisatarvikud) ja SRT (sportautode osakond).
1925. aastal asutas Walter Chrysler Chrysler Corporationi, võttes üle Maxwell Motor Company. Chrysler suurenes kiiresti 1928. aastal, kui omandati veoautotootja Fargo ja Dodge Brothers Company; samal aastal loodi automargid Plymouth ja DeSoto.
Chrysler on tavaliselt olnud kontserni tippmark. Plymouth oli Chrysleri algtaseme mark, mis konkureeris GMi Chevrolet' ja Fordiga; Dodge oli kesktaseme mark sportlikemate autodega, konkureerides peamiselt GMi Chevrolet/Pontiaci ja Fordi/Mercuryga. DeSoto oli kõrgema kesktaseme mark, mis konkureeris peamiselt GMi Oldsmobile/Buicki ja Fordi Mercuryga. Chrysler konkureeris valdavalt GMi Cadillaci ja Fordi Lincolniga. 1955. aastal aga otsustati Chrysleri tippmudelist Imperial luua omaette mark, et konkureerida Cadillaci ja Lincolniga.
1960. aastatel laines ettevõte Euroopasse, loodi Chrysler Euroopa divisjon. 1960. aastal läks ka DeSoto hingusele Chrysleri kontsernisisese poliitika tõttu, kus viis marki (Plymouth, Dodge, DeSoto, Chrysler ja Imperial) omavahel konkureerisid, erinevalt General Motorsist, mille viis marki pretendeerisid erinevatele hinnaklassidele ja sihtrühmadele. Ka Dodge oli tulnud välja oma kõrgema hinnatasemega autoga Custom Royal, mis hakkas lõikama DeSoto turuosasse. Ka Chrysler, teinud järelduse, et kliendid ostnuks parema meelega odavaima Chrysleri kui DeSoto, tuli välja algtaseme mudeliga Newport, mis oli kohe DeSotost palju edukam.
1960. aastal läks Chrysler esimesena USA "suurest kolmikust" täielikult üle kandevkeredele (unibody), USAs seni levinuima raamile asetatud kere (body-on-frame) konstruktsiooni asemel. Samas tippmark Imperial läks kandevkerele üle alles 1967. mudeliaastal.
1987. aastal ostis Chrysler American Motors Corporationi, mis tõi Chrysleri alla tulusa Jeepi brändi. 1998. aastal ostis Chrysler Saksamaa autotootja Daimler-Benzi ning ettevõte sai nimeks DaimlerChrysler. 2001. aasta jäi viimaseks ka Plymouthi margile. Alates 1980. aastast olid Plymouthi autod olnud sisuliselt odavamad, kehvema varustustasemega ümbersildistatud (badge-engineered) Dodge'i autod, mistõttu kadus Plymouthi enda identiteet.
2007. aastal loobus Daimler Chryslerist ning uueks nimeks sai Chrysler LLC (2007–2009) ja Chrysler Group LLC (2009–2014). 2014. aastal liideti Chrysler holding-ettevõttega Fiat S.p.A. ning sündis Fiat Chrysler Automobiles (FCA). 2019. aastal teatati soovist liituda Prantsuse autotootjaga Groupe PSA. Liitumine viidi lõpule 2021. aasta jaanuaris ja ettevõtte uueks nimeks sai Stellantis.
2023. aastal kuulus Chrysleri mudelivalikusse ainult kaks autot: Chrysler 300 ja mahtuniversaal Chrysler Pacifica. 300 tootmine lõppes 2023. mudeliaastaga, viimane auto toodeti 8. detsembril 2023.
Peipsi rannakaitsepataljon

Peipsi rannakaitsepataljon oli Eesti Rahvaväe ja Kaitseväe väeosa Eesti Vabadussõjas.
1919. aasta veebruaris asusid Peipsi rannakaitsepataljoni roodud kaitsel Mustveest Räpinani: 4. rood valvas kallast Mustvee rajoonis, 3. rood Kodavere ümbruses, 2. rood Mehikoorma rajoonis, 1. rood Räpina juures, 5. rood asus reservis Rasinas. Pataljonis oli veebruari lõpus kokku umbes 700 meest, 15. märtsiks tõusis pataljoni isikkoosseis 925 meheni ja 15. aprilliks 1188 inimeseni.
Viited.
Detroit Lions

Detroit Lions on Ameerika jalgpalli liiga National Football League (NFL) klubi, mis tegutseb USA Michigani osariigis Detroitis. See mängib National Football Conference'i (NFC) Põhjadivisjonis.
Klubi asutati 1928. aastal Ohio osariigis Portsmouthis ja see kandis nime Portsmouth Spartans. 1930. aastal hakkas klubi mängima NFL-is. Vaatamata sellele, et liigas oldi oma esimestel aastatel edukad, ei suutnud Spartans Portsmouthi püsima jääda; Portsmouth oli sel ajal teine väikseim linn, kus NFL-i klubi baseerus. 1932. aastal osales Spartans NFL-i ajaloo esimeses väljalangemismängus, kus kaotati Chicago Bearsile tulemusega 0:9. 1934. aastal kolis klubi Detroiti, saades seejärel endale oma praeguse nime. Esimesel hooajal Detroitis pandi alus siiani püsivale klubi traditsioonile pidada iga aasta mäng tänupüha päeval (ainult Teise maailmasõja ei korraldatud tänupüha päeval mänge). 1935. aastal tuli Lions Dutch Clarki juhtimisel esimest korda klubi ajaloos NFL-i meistriks.
Lions on tulnud NFL-i meistriks neli korda, viimati 1957. aastal – Lionist on NFL-is meistritiitlita kauem olnud ainult Arizona Cardinals, mis viimati võidutses 1947. aastal. Lions on üks neljast praegusest NFL-i klubist ja ainus NFC-i klubi, mis ei ole kunagi Super Bowlile jõudnud. Lisaks on Lions ainus Super Bowlile mitte jõudnud klubi, mis on olnud pidevas tegevuses Super Bowli loomist saadik.
Alates 2002. aastast on klubi kodustaadion olnud Ford Field. Enne seda oli kodustaadioniks aastatel 1975–2001 Pontiac Silverdome.
Līcīši

Līcīši on küla ("mazciems") Lätis Limbaži piirkonnas Katvari vallas. 
Küla asub valla lõunaosas. Asulasse jääb osaliselt endise Katvari mõisa hoonetekompleks. Külast idas voolab Brasla jõgi.
Külas kasvav kuusk on looduskaitse all.
Aastal 2007 oli külas 30 elanikku.
Chainsaw Man

Chainsaw Man (jaapani keeles チェンソーマン "Chensō Man") on koomiksisari (manga), mille autor on Tatsuki Fujimoto. 
Sari hakkas ilmuma 2018. aastal Jaapani iganädalases koomiksiajakirjas Weekly Shōnen Jump ning sarja esimesse ossa kuuluvad koomiksid ilmusid kuni 2020. aasta detsembrini. Loo keskmeks on vaesunud, võlgades poiss Denji, kelles tärkab üleloomulik võime muuta oma käed ja pea mootorsaagideks. Ta kasutab seda, et teenida raha ning elada elu nagu tavaline inimene. Nüüdseks on sarja 97 peatükki kogutud kokku 11 köitesse.
2022. aasta 13. juulil ilmus 98. peatükk, millega ühes algas seeria teine osa. Jaapanis levitatakse seda Shueisha netiajakirjas Shōnen Jump+, väljaspool Jaapanit aga Shueisha ingliskeelsel veebilehel Manga Plus. 
Animatsioonistuudios MAPPA tehakse sarjast ka animeeritud teleseriaal (anime).
Ingliskeelse tõlke ametlik levitaja väljaspool Jaapanit on Viz Media, seda saab lugeda nii veebis kui ka pehmes köites raamatuna, kokku 13 on köidet.
Stirnas (Katvari vald)

Stirnas on küla ("mazciems") Lätis Limbaži piirkonnas Katvari vallas. 
Küla asub valla lõunaosas. Asulasse jääb endise Ruhja-Riia raudtee Katvari raudteepeatus. See avati 23. novembril 1935 toonase Katvari valla vallamaja juures.
Stirnases asuv Katvari-Stirnase dendraarium on looduskaitse all. Kaitse all on ka külas kasvav pärn ümbermõõduga 3,5 meetrit ja dendraariumis kasvavad punased tammed ümbermõõtudega 1,99 meetrit ning 2,6 meetrit ning Sning Sauleskalni allee pärn.
Aastal 2007 oli külas 28 elanikku.
Viekaži

Viekaži (ka Naglūži) on küla ("mazciems") Lätis Limbaži piirkonnas Katvari vallas. 
Küla asub valla edelaosas Limbaži linna piiril. Viekaži lõunapoolsem osa on ka Limbažiga ühendatud.
Külas kasvavad Rūnase tamm ja Rūnase hõbepajud on looduskaitseall.
Aastal 2007 oli külas 38 elanikku.
Opaalroheline

Opaalroheline (prantsuse keeles "vert opaline") on üks rohelistest värvitoonidest, kergelt piimjas pigem jahedatooniline säravroheline värvus.
Kasutatakse eelkõige moekunstis tekstiilide ja lõngade värvuse kirjeldamiseks, aga ka sisekujunduses.
Värvinimetus esineb Eesti 1930. aastate moesõnavaras.
Variatsioonid.
Prantsuskeelse värvinimetuste portaal pourpre.com annab opaalrohelise ("vert opaline") vasteks pigem jahedate heleroheliste toonivahemiku .
RAL Classic värvikaardi toon 6026 "Opalgrün" on külm tumedapoolne roheline toon , 6036 "Perlopalgrün" on selle metallisem ja veidi soojema tooniga variant .
Pantone värvikaardi PQ-14-5718 "Opal" on külm särav heleroheline , toon 12-5406 "Opal Blue" on vesirohelisega sarnanev väga kahvatu roheline .
Upēni

Upēni on küla ("mazciems") Lätis Limbaži piirkonnas Katvari vallas. 
Küla asub valla loodeosas, Lūdiņupe jõe kaldal.
Aastal 2007 oli külas 20 elanikku.
Jomalas

Jomalas (ka Baloži) on küla ("mazciems") Lätis Limbaži piirkonnas Katvari vallas. 
Küla asub valla põhjaosas.
Aastal 2007 oli külas 15 elanikku.
Slavenes

Slavenes on küla ("mazciems") Lätis Limbaži piirkonnas Umurga vallas Augstroze Suurjärve kaldal. Külas asub Pilskalnsi bussipeatus.
Küla kujunes endise Augstroze vasallilinnuse juurde, mis tänapäeval on varemetes. Muinsusmälestistest on riikliku kaitse all Augstroze keskaegne linnus.
Küla jääb Augstroze kaitsealale ja Põhja-Vidzeme biosfääri kaitsealale. Looduskaitse all on kased ümbermõõtudega 3 ja 3,16 meetrit, nimetu tamm ning Neikensi tamm.
Aastal 2007 oli külas 10 elanikku.
Timothy Cheruiyot

Timothy Cheruiyot (sündinud 20. novembril 1995 Bometis) on Keenia kergejõustiklane (keskmaajooksja).
Ta võitis 2017. aasta maailmameistrivõistlustel Londonis 1500 meetri jooksus kaasmaalase Elijah Manangoi järel hõbemedali. 2019. aasta maailmameistrivõistlustel Dohas tuli ta samal alal Taoufik Makhloufi ja Marcin Lewandowski ees maailmameistriks.
2020. aasta suveolümpiamängudel Tokyos võitis ta hõbeda norralase Jakob Ingebrigtseni järel.
Cheruiyot on neljakordne Teemantliiga võitja 1500 meetri jooksus (2017, 2018, 2019, 2021).
Detroit Tigers

Detroit Tigers pesapalliliiga Major League Baseballi (MLB) klubi, mis tegutseb USA-s Michigani osariigis Detroitis. See mängib American League'i Keskdivisjonis.
Klubi asutati 1894. aastal ja algselt mängis see Western League'is. 1901. aastal oli see American League'i üks asutajaklubisid. See on vanim siiani tegutsev American League'i klubi, mis on kogu oma tegevuse ajal baseerunud ühes linnas ja kandnud sama nime.
Detroit Tigers on võitnud World Seriesi kokku neljal korral (1935, 1945, 1968, 1984) ja American League'i üheteistkümnel korral (viimati 2012. aastal). Viimati osales Tigers World Seriesil 2012. aastal, kui kaotati San Francisco Giantsile. Aastatel 1969–1997 mängis Tigers American League'i Idadivisjonis, mis võideti kolmel hooajal. Alates 1998. aastast kuulutakse Keskdivisjoni, mis on võidetud neli korda (aastatel 2011–2014).
2003. aasta põhiturniiril saavutas Tigers vaid 43 võitu (26,5% kõikidest mängudest), mis oli liigas halvim tulemus pärast 1962. aastast.
Klubi ajaloo kuulsamad mängijad on olnud Ty Cobb, Hank Greenberg, Al Kaline ja Miguel Cabrera.
Alates 2000. aastast on Tigersi koduväljak olnud Comerica Park. Enne seda oli klubi koduväljak olnud Tiger Stadium, mis oli rajatud 1912. aastal.
Detroiti pitsa

Detroiti pitsa on pitsasort, mille põhikoostisse kuuluvad Wisconsini juust ja tomatikaste. Detroiti pitsa on ristkülikukujuline ning paksu, krõbeda ja nätske põhjaga.
Traditsiooniliselt küpsetatakse pitsat autode õli kogumiseks või muuks tööstuslikuks otstarbeks mõeldud terasest plaatidel.
Detroiti pitsa arenes välja 20. sajandi keskel USA Michigani osariigis Detroitis ja see levis ülejäänud USA-sse 2010. aastatel. Detroiti pitsa on Detroiti toidukultuuri üks ikoone.
Hawaii pitsa

Hawaii pitsa on pitsasort, mille põhikoostisse kuuluvad tomatikaste, sink, ananass ja juust.
Arvatavasti valmistas esimese Hawaii-nimelise pitsa 1962. aastal Kanadasse rännanud kreeklane Sam Panopoulos (1934–2017), kes pidas Ontario provintsis Chathamis restorani. Hawaii pitsat inspireerisid teda tegema restoranis pakutud Hiina toidud, kus sageli kasutati soolase ja magusa kombinatsiooni. Pitsa on saanud nimetuse Hawaii järgi, kus kasvatatakse suurel hulgal ananasse.
1999. aastal oli Hawaii pitsa Austraalias kõige populaarsem pitsasort, kus see moodustas kõikidest müüdud pitsadest 15%.
Kuigi Hawaii pitsa pärineb 1960. aastatest, siis valmistati juba 1950. aastatel Saksamaal Hawaii-stiilis röstsaia ("Toast Hawaii").
Njuksenitsa rajoon

Njuksenitsa rajoon on 2. järgu haldusüksus (rajoon) Venemaal Vologda oblasti idaosas. Selle keskuseks on Njuksenitsa küla. Piirneb põhjas Arhangelski oblastiga.
Rajoon moodustab ühe kohaliku omavalitsuse üksuse, Njuksenitsa munitsipaalringkonna, ja jaguneb halduslikult 10 külanõukoguks. Rajoonis on 129 asulat.
Rajoon moodustati 1924. aastal.
2021. aastal oli rajoonis 8291 elanikku. 1989. aastal oli rajooni elanike arv 13 287.
Salosaar

Salosaar (ka "Salusaar") on asustamata saar Lämmijärves. Saar jääb Võrumaale Setomaa valla Beresje küla alale.
Jonathan Hogg

Jonathan Lee Hogg (sündinud 6. detsembril 1988 Middlesbrough's) on Inglismaa jalgpallur, kes mängib keskpoolkaitsjana Inglismaa esiliigaklubis Huddersfield Town.
Aastatel 1997–2002 kuulus ta Middlesbrough' noortesüsteemi. Seejärel liitus ta Aston Villaga. Aston Villa põhimeeskonnas debüteeris ta 19. augustil 2010 UEFA Euroopa Liiga kvalifikatsiooniringis Viini Rapidi vastu. Inglismaa kõrgliigas debüteeris ta sama aasta 13. novembril mängus Manchester Unitedi vastu. Hooaja 2009/10 keskel oli ta Aston Villast lühikest aega laenul Inglismaa tugevuselt neljanda liiga klubis Darlington. Hooaja 2010/11 teises pooles oli ta laenul Inglismaa esiliigaklubis Portsmouth.
2011. aasta augustis sõlmis ta kolmeaastase lepingu Inglismaa esiliigaklubiga Watford. Seal mängis ta kaks hooaega.
2013. aasta juulis siirdus ta Hudddersfield Towni. Aastatel 2017–2019 mängis ta Hudddersfield Towniga kaks hooaega Inglismaa kõrgliigas. 2021. aastal valiti Hogg Hudddersfield Towni aasta mängijaks.
Ootus

Ootus on organismide üldine omadus olla valmis saabuvaiks muutusteks. 
Omadust on lähemalt uurinud Robert Rosen ja Mihai Nadin. 
Ootust on nimetatud ka eelheiastuseks.
Tom Bradshaw

Thomas William Bradshaw (sündinud 27. juulil 1992 Shrewsburys) on Inglismaal sündinud Walesi jalgpallur, kes mängib ründajana Inglismaa esiliigaklubis Millwall.
Ta alustas klubikarjääri Walesi klubis Aberystwyth Town.
2009. aasta mais liitus ta Inglismaa tugevuselt neljanda liiga klubiga Shrewsbury Town.
2014. aasta juunis sõlmis ta kaheaastase lepingu Inglismaa tugevuselt kolmanda liiga League One'i klubiga Walsall. Ta mängis seal kaks hooaega ja lõi mõlemal hooajal League One'is 17 väravat.
2016. aasta juulis sõlmis ta kolmeaastase lepingu äsja Inglismaa esiliigasse tõusnud klubiga Barnsley. Hooajal 2016/17 lõi ta Inglismaa esiliigas kaheksa väravat. Hooajal 2017/18 oli Bradshaw Barnsley suurim väravakütt (12 väravat, millest üheksa liigas), kuid Barnsley langes esiliigast välja.
2018. aasta augustis läks Bradshaw Barnsleyst laenule Millwalli. 2019. aasta jaanuaris läks ta sinna püsivalt üle. Tegemist oli väidetavalt Millwalli läbi aegade suurima üleminekuga (enne seda oli Millwalli suurim ost Paul Goddard 1989. aastal 800 000 naelsterlingi eest).
Walesi jalgpallikoondises debüteeris Bradshaw 28. märtsil 2016 sõprusmängus Ukraina vastu.
Benik Afobe

Benik Tunani Afobe (sündinud 12. veebruaril 1993 Londonis) on Kongo Demokraatliku Vabariigi päritolu Inglismaa jalgpallur, kes mängib ründajana Inglismaa esiliigaklubis Millwall.
2001. aastal liitus ta Londoni Arsenali noorteakadeemiaga. Ta mängis Arsenali noortevõistkondades ning võitis hooajal 2009/10 Premier Academy League'i, kuid Arsenali põhimeeskonnas ei mänginud ta kordagi. Aastatel 2010–2015 oli ta Arsenalist laenul teistes Inglismaa klubides: hooajal 2010/11 League One'i klubis Huddersfield Town, hooajal 2011/12 esiliigaklubis Reading, hooajal 2012/13 esiliigaklubides Bolton Wanderers ja Millwall, hooajal 2013/14 esiliigaklubis Sheffield Wednesday ning hooaja 2014/15 esimeses pooles League One'i klubis Milton Keynes Dons.
2015. aasta jaanuaris sõlmis ta kahe ja poole aasta pikkuse lepingu Inglismaa esiliigaklubiga Wolverhampton Wanderers. Hooaja 2014/15 teises pooles lõi Afobe Inglismaa esiliigas 21 mänguga 13 väravat.
2016. aasta jaanuaris sõlmis ta lepingu Inglismaa kõrgliigaklubiga Bournemouth. Üleminekusumma oli väidetavalt 10 miljonit naelsterlingit, mis tegi Afobe Bournemouthi läbi aegade kallimaks ostuks. Esimese värava Inglismaa kõrgliigas lõi ta 16. jaanuaril 2016 mängus Norwich City vastu. Hooajal 2015/16 lõi Afobe Inglismaa kõrgliigas neli väravat. Hooajal 2016/17 jäi tema arvele kuus väravat. 2018. aasta veebruaris naasis Afobe hooaja lõpuni laenule Wolverhampton Wanderersi.
2018. aasta juunis sõlmis ta Wolverhampton Wanderersiga püsiva lepingu, kuid läks samal kuul laenule Inglismaa esiliigaklubisse Stoke City, kuhu läks 12 miljoni naelsterlingi eest 2019. aasta jaanuaris püsivalt üle. Hooajal 2018/19 lõi Afobe Inglismaa esiliigas kaheksa väravat. Hooajal 2019/20 oli ta Stoke Cityst laenul Inglismaa esiliigaklubis Bristol City ja hooajal 2020/21 Türgi kõrgliigaklubis Trabzonspor.
2021. aasta juulis läks Afobe Stoke Cityst laenule Millwalli. Hooajal 2021/22 tegi ta kuue aasta jooksul oma kõige edukama hooaja, kui lõi Inglismaa esiliigas 12 väravat. 2022. aasta juunis sõlmis ta Millwalliga püsiva lepingu.
Aastatel 2008–2013 mängis Afobe Inglismaa noortekoondistes. 2010. aastal tuli ta Inglismaa 17-aastaste koondisega Euroopa omavanuste meistriks. Aastatel 2017–2018 mängis ta kuuel korral Kongo Demokraatliku Vabariigi jalgpallikoondises ning lõi ainsa värava 5. juunil 2017 sõprusmängus Botswana vastu.
Ķītas

Ķītas on küla ("mazciems") Lätis Limbaži piirkonnas Umurga vallas.
Küla asub valla lõunaosas Iesala jõe ääres. Külas asub Ķītase bussipeatus. Ķītas jääb Põhja-Vidzeme biosfääri kaitsealale.
Roperbeķi

Roperbeķi (ka Rotenbergi) on küla ("mazciems") Lätis Limbaži piirkonnas Umurga vallas.
Küla kujunes endise Roperbeķi mõisa keskuse juurde, mille häärberisse XIX sajandi lõpuaastatel vallakool rajati. Külas asub Rotenbergi bussipeatus.
Roperbeķi asub Brasla jõe kaldal ja Zvejnieki järve lähistel. Asula jääb Põhja-Vidzeme biosfääri kaitsealale. Looduskaitse all on nimetu pärn ja Roperbeķi mõisa tamm ümbermõõduga 5 meetrit.
Aastal 2007 oli külas 10 elanikku.
Oliņi

Oliņi (nõukogude perioodil Augstroze) on küla ("mazciems") Lätis Limbaži piirkonnas Umurga vallas. Külas asub Oliņi bussipeatus.
Oliņis asus Augstroze vallamaja.
Asula jääb Põhja-Vidzeme biosfääri kaitsealale. Aastal 2007 oli külas 30 elanikku.
Piķi

Piķi on küla ("mazciems") Lätis Limbaži piirkonnas Umurga vallas.
Küla asub valla põhjaosas ja jääb Riiast 92 kilomeetri kaugusele. Asula jääb Põhja-Vidzeme biosfääri kaitsealale. Külas kasvavad Piķi mets-õunapuu ja Dzidrupjise tamm on looduskaitse all.
Aastal 2007 oli külas 10 elanikku.
Veronese roheline

Veronese roheline on maalikunstnik Paolo Veronese auks antud nimetus maalipigmendile, mis võib tähendada üht järgnevaist:
Algselt tähistas see nimetus sinisest ja kollasest pigmendist saadud värvisegu, mida kasutas oma maalides Paolo Veronese, või maalitehnikat, milles pliivalgega krunditud aluspinnale tehti alusmaaling plii-tinakollase, pliivalge ja vaserohelise seguga, seejärel kanti selle peale laseeriva kihina vaseresinaat vasesooladest, tärpentinist ja vahast.
Veronese roheline (värvus)

Veronese roheline (prantsuse keeles "Vert Veronese", inglise keeles "Veronese Green") on maalikunstnik Paolo Veronese järgi antud väljamõeldud värvinimetus, mis tähistab heledapoolset külma rohelist värvitooni, sarnast smaragd- või mündirohelisega.
Variatsioonid.
Eri tootjad on andnud välja õlivärve selles toonis, näiteks LeFranc&amp;Bourgeois (ftalotsüaniinrohelise ja tsinkvalge segu), Royal Talens - Rembrandti seeria (ftalotsüaniinrohelise, bensimidasoolkollase ja titaanvalge segu), Leroux Couleurs (koobaltaluminaatspinellsinise, heleda koobaltrohelise ja titaanvalge segu) ja Sennelier (titaanvalge, ftalotsüaniinrohelise ja bensimidasoolkollase segu).
Iesalkāja

Iesalkāja (ka Iesalkājas) on küla ("mazciems") Lätis Limbaži piirkonnas Umurga vallas.
Küla asub valla põhjaosas Iesala jõe kaldal. Külas asub Iesalkāja bussipeatus. 
Asula jääb Põhja-Vidzeme biosfääri kaitsealale. Looduskaitse all on Lejasiesalkājase pajud.
Ј

Ј (ј) on kirillitsa täht, mis on kasutusel serbia, makedoonia, Kildini saami ja altai keele kirjutamisel. 
Makedoonia tähestikus on see 12. täht ja seda kasutatakse palataalse poolvokaali /j/ märkimiseks. 
See langeb kujult kokku ladina tähega J.
Sandhursti Kuninglik Sõjaväeakadeemia

Sandhursti Kuninglik Sõjaväeakadeemia (inglise keeles "Royal Military Academy Sandhurst") on sõjaväekõrgkool Suurbritannias Sandhurstis.
Sillaots

Sillaots on eesti perekonnanimi. 
2022. aasta 1. jaanuari seisuga oli Eestis perekonnanimi Sillaots 308 inimesel (145 mehel ja 163 naisel). Perekonnanimede levikult oli Sillaots meeste puhul 487. ja naiste puhul 458. kohal.
Sander (perekonnanimi)

Sander on perekonnanimi. 
2022. aasta 1. jaanuari seisuga oli Eestis perekonnanimi Sander 432 inimesel (198 mehel ja 234 naisel). Perekonnanimede levikult oli Sander meeste puhul 300. ja naiste puhul 263. kohal.
Serkuļi

Serkuļi on küla ("mazciems") Lätis Limbaži piirkonnas Umurga vallas.
Serkuļis asusid Vainiži vallamaja ja vallakool.
Küla asub valla keskosas. Asula jääb Põhja-Vidzeme biosfääri kaitsealale. Aastal 2007 oli külas 20 elanikku.
Mežaciems

Mežaciems (vanasti Limbažu dārzkopis) on küla ("mazciems") Lätis Limbaži piirkonnas Umurga vallas.
Küla asub valla lääneosas Limbaži piiril. Külas asub nimetu bussipeatus. Mežaciems jääb Põhja-Vidzeme biosfääri kaitsealale.
Limbažu dārzkopis

Limbažu dārzkopis on Läti kohanimi:
Radziemice

Radziemice on küla Poolas Väike-Poola vojevoodkonnas Proszowice maakonnas, Radziemice valla halduskeskus. Radziemice asub Proszowicest ligi 8 km põhjaloodes ja Krakówi kesklinnast umbes 30 km kirdes.
Kyle Naughton

Kyle Naughton (sündinud 17. novembril 1988 Sheffieldis) on Inglismaa jalgpallur, kes mängib paremkaitsjana Inglismaa esiliigaklubis Swansea City.
Ta alustas klubikarjääri kodulinnaklubis Sheffield United, mille noorteakadeemiaga liitus ta 1996. aastal. Profidebüüdi tegi ta hooaja 2007/08 teises pooles Šotimaa kõrgliigaklubis Gretna, kus ta oli Sheffield Unitedist laenul. 2008. aasta augustis debüteeris Naughton Sheffield Unitedi põhimeeskonnas. Naughton kujunes kiiresti Sheffield Unitedi põhikoosseisu liikmeks. Hooaja lõpus valiti Naughton Sheffield Unitedi hooaja parimaks noormängijaks ja Inglismaa esiliiga sümboolsesse koosseisu.
2009. aasta juulis siirdus Naughton koos meeskonnakaaslase Kyle Walkeriga Sheffield Unitedist Inglismaa kõrgliigaklubisse Tottenham Hotspur. Hooaja 2009/10 esimeses pooles pääses Naughton Tottenham Hotspuri meeskonnas väljakule vaid kolmes mängus. Hooaja teises pooles oli ta laenul Inglismaa esiliigaklubis Middlesbrough. Hooajal 2010/11 oli ta laenul esiliigaklubis Leicester City ning lõi 34 liigamänguga viis väravat ja valiti hooaja lõpus taas esiliiga sümboolsesse koosseisu. Hooajal 2011/12 oli Naughton laenul Inglismaa kõrgliigaklubis Norwich City. Tottenham Hotspuri meeskonnas mängis Naughton pärast seda kaks ja pool hooaega.
2015. aasta jaanuaris siirdus Naughton umbes viie miljoni naelsterlingi eest Swansea Citysse. Aastatel 2015–2018 mängis ta Swansea Cityga Inglismaa kõrgliigas.
Aastatel 2008–2010 mängis Naughton Inglismaa kuni 21-aastaste koondises.
Svētais ciems

Svētais ciems ('püha küla') on küla ("mazciems") Lätis Limbaži piirkonnas Umurga vallas.
Küla asub valla lääneosas, Mežaciemsist lõunas. Küla jääb Põhja-Vidzeme biosfääri kaitsealale.
Lidlauka ciems

Lidlauka ciems (tõlkes "Lennuvälja küla") on küla ("mazciems") Lätis Limbaži piirkonnas Umurga vallas.
Küla asub valla lääneosas, jäädes Põhja-Vidzeme biosfääri kaitsealale.
Dārzciems (Umurga vald)

Dārzciems (vanasti Limbažu dārzkopis) on küla ("mazciems") Lätis Limbaži piirkonnas Umurga vallas.
Küla asub valla loodeosas Limbaži piiril vana Ruhja-Riia raudtee ääres. Dārzciems jääb Põhja-Vidzeme biosfääri kaitsealale. Kaitse all on Preije pärn.
Olivier Ntcham

Jules Olivier Ntcham (sündinud 9. veebruaril 1996 Longjumeau's) on Prantsusmaal sündinud Kameruni jalgpallur, kes mängib poolkaitsjana Türgi kõrgliigaklubis Samsunspor.
Noorena kuulus ta mitmesse Prantsusmaa klubisse. 2012. aastal liitus ta Inglismaa klubiga Manchester City. Manchester City põhimeeskonnas ei mänginud Ntcham üheski ametlikus mängus. Aastatel 2015–2017 oli ta laenul Itaalia kõrgliigaklubis Genoa.
2017. aasta juulis sõlmis ta nelja-aastase lepingu Šotimaa kõrgliigaklubiga Celtic. Celticuga tuli ta neli korda Šotimaa meistriks. Hooaja 2020/21 teises pooles oli ta laenul Prantsusmaa kõrgliigaklubis Marseille Olympique.
2021. aasta septembris siirdus ta Inglismaa esiliigaklubisse Swansea City.
2023. aasta augustis sõlmis ta kolmeaastase lepingu Samsunsporiga.
Aastatel 2011–2019 mängis Ntcham Prantsusmaa noortekoondistes. Ta on Kameruni päritolu. Kameruni jalgpallikoondises debüteeris ta 23. septembril 2022 sõprusmängus Usbekistani vastu. Ta kuulus Kameruni koondisse 2022. aasta maailmameistrivõistlustel.
503. üksik merejalaväe pataljon (Ukraina)

503. üksik merejalaväe pataljon (ukraina keeles "503-й окремий батальйон морської піхоти") on Ukraina merejalaväe väeüksus.
Ajalugu.
President Petro Porošenko andis väeosale 2017. aastal üle lahingulipu.
2017. aasta seisuga oli pataljoni relvastuses liikursuurtükk 2S1 Gvozdika.
Tallinna 2. kaitsepataljon

Tallinna 2. kaitsepataljon oli Eesti Rahvaväe ja Kaitseväe väeosa Eesti Vabadussõjas.
Tallinna 2. kaitsepataljon formeeriti alates u. 17.01.1919 Tallinnas, rindele saadetud Tallinna kaitsepataljoni tagavararoodust, mis jäi 14. jaanuaril Tallinna maha. Tallinna 2. kaitsepataljon tegeles garnisoniteenistusega ning Tallinna 1. kaitsepataljonile täienduse väljaõpetamisega.
2. Tallinna Kaitsepataljon oli mõeldud sisekaitseks ja õppusi peeti Toomkooli võimlas. Muul ajal oli meeskond vaba, välja arvatud vahiteenistuse kohustus pataljoni staabis, Ohvitseride Keskkogu kasiino ruumes, Raekoja platsil. Umbes 150 nooremat ja saadeti veebruaris Tallinna 1. kaitsepataljoni täienduseks ja maikuus rood täienduseks 7. rooduna 8. jalaväepolku.
Tallinna 2. kaitsepataljon saadeti laiali alates 2. juuli 1919. Pataljon koosnes osaliselt kaitseliitlastest.
Libertów

Libertów on küla Poolas Väike-Poola vojevoodkonnas Krakówi maakonnas Mogilany vallas. Libertów asub Krakówi kesklinnast ligikaudu 10 km lõunaedelas.
Libertówit on esmamainitud 1322. aastal.
Hiirhall

Hiirhall on üks hallidest värvitoonidest, koduhiire värvi hall värvus. Keskmine neutraalne hall, on pärlhallist ja tuhkhallist toonilt tumedam. Laensõna saksa keelest.
Variatsioonid.
RAL Classic värvikaardi toon 7005 "Mausgrau" on neutraalne tumedam hall .
Eesti ajaloolise arhitektuuri jaoks soovitatud voodrilaua värvivalikus (Becker Acroma värvid) on hiirhall (NCS COLOR S 3502-Y) keskmine neutraalne hall .
Luka Mesec

Luka Mesec (sündinud 1. juulil 1987 Kranjis) on Sloveenia politoloog ja poliitik, vasakpoolsete erakonna liige, alates 1. juunist 2022 Sloveenia töö-, pere-, sotsiaal- ja võrdsete võimaluste minister, lisaks on ta Sloveenia asepeaminister. 
Ta sündis aastal 1987 Kranjis, kuid kasvas üles Železnikis, kus ta lõpetas põhikooli ja keskkooli. Ta lõpetas aastal 2012 Ljubljana ülikooli sotsiaalteaduskonna politoloogiaprogrammi, aastal 2012 omandas ta Euroopa uuringute alal bakalaureusekraadi.
Ta võttis osa aastatel 2012–2013 Sloveenia protestidest. Ta valiti 2014. aasta Sloveenia parlamendivalimistel Rahvusassamblee liikmeks. Tema juhtimisel tihendati sidemeid Euroopa vasakparteidega, sealhulgas Kreeka Syriza, Prantsuse Vasakrinde, Saksamaa Vasakpoolsete parteidega, ja Hispaania Ühendatud Vasakpoolsetega.
1. juunist 2022 on ta Robert Golobi valitsuses asepeaminister ning Sloveenia töö-, pere-, sotsiaal- ja võrdsete võimaluste minister.
Lisanna

Lisanna on naisenimi.
1. jaanuari 2022 seisuga oli Eestis eesnimi Lisanna 324 naisel. See oli Eestis esinemissageduselt 396. naisenimi. Lisanna oli keskmiselt 11 aasta vanune (mediaanvanus oli 10). Kõige populaarsem on eesnimi Lisanna vanuserühmas 5–9, kus neid oli 10 000 elaniku kohta 10,52, ja Hiiu maakonnas, kus neid oli maakonna 10 000 elaniku kohta 8,37.
Włosań

Włosań on küla Poolas Väike-Poola vojevoodkonnas Krakówi maakonnas Mogilany vallas. Włosań asub Krakówi kesklinnast ligi 17 km lõunas.
22. armeekorpus

22. armeekorpus (vene keeles "22-й армейский корпус") on väekoondis Venemaa mereväe koosseisus.
Lars

Lars on skandinaaviapärane mehenimi, mis on saadud ladina nimest Laurentius. Sellest sõltumatult on varem sama nimi olnud kasutusel etruskidel.
Eestis oli 2022. aasta 1. jaanuari seisuga eesnimi Lars 150 mehel. Lars oli populaarsuselt 531. mehenimi. Lars oli keskmiselt 14 aasta vanune (mediaanvanus oli 6).
Taanis oli 2022. aasta 1. jaanuari seisuga eesnimi Lars 43 901 mehel ja see oli populaarsuselt 3. mehenimi.
Norras oli 2021. aasta seisuga eesnimi Lars 31 650 mehel.
Rootsis oli 2021. aasta seisuga kõnetamisel kasutatav eesnimi Lars 83 851 mehel ja see oli levinuim mehenimi.
Chorowice

Chorowice on küla Poolas Väike-Poola vojevoodkonnas Krakówi maakonnas Mogilany vallas. Chorowice asub Krakówi kesklinnast ligikaudu 13 km lõunaedelas.
Chorowicet on esmamainitud 1123. aastal.
Dangjin

Dangjin (ka "Tangjin") on linn Lõuna-Koreas Lõuna-Chungcheongi provintsis.
Seosan

Seosan (ka "Sŏsan") on linn Lõuna-Koreas Lõuna-Chungcheongi provintsis.
Gyeryong

Gyeryong (ka "Kyeryong") on linn Lõuna-Koreas Lõuna-Chungcheongi provintsis.
Nonsan

Nonsan on linn Lõuna-Koreas Lõuna-Chungcheongi provintsis.
Seo ringkond (Busan)

Seo ringkond ("Seo-gu", hangulis 서구, hanjas 西區) on Busani haldusüksus (ringkond).
Nami ringkond (Busan)

Nami ringkond ("Nam-gu", hangulis 남구, hanjas 南區) on Busani haldusüksus (ringkond). Jaguneb 18 linnaosaks ("dong").
Seogwipo

Seogwipo (ka "Sŏgwip'o"; hangulis 서귀포시, hanjas 西歸浦市, McCune'i-Reischaueri transkriptsioonis "Sŏgwip'o-si"; Lõuna-Korea uues omaladinas "Seogwipo-si") on linn Lõuna-Koreas Jeju provintsis, Jeju saare suurim linn.
Gimpo

Gimpo (ka "Kimp'o"; ametlikult "Gimpo-si", hangulis 김포시, hanjas 金浦市) on linn Lõuna-Koreas Gyeonggi provintsis. Gimpo nimetati linnaks 1998. aastal. Elanike arv oli 2016. aasta seisuga 363 443.
Goesani maakond

Goesani maakond (ka "Koesani maakond"; Lõuna-Korea omaladinas "Goesan-gun", korea kirjas 괴산군, hani kirjas 槐山郡) on maakond Lõuna-Koreas.
Jeungpyeongi maakond

Jeungpyeongi maakond (ka "Chŭngp'yŏngi maakond"; Lõuna-Korea omaladinas "Jeungpyeong-gun", korea kirjas 증평군, hani kirjas 曾坪郡) on maakond Lõuna-Koreas.
Osan

Osan on linn Lõuna-Koreas Gyeonggi provintsis.
Hwaseong

Hwaseong on linn Lõuna-Koreas Gyeonggi provintsis.
Jehorivka

Jehorivka (ukraina keeles Єгорівка) on mitme Ukraina asula nimi:
Wrząsowice

Wrząsowice on küla Poolas Väike-Poola vojevoodkonnas Krakówi maakonnas Świątniki Górne vallas. Wrząsowice asub Krakówi kesklinnast 11 km lõunas.
Ochojno

Ochojno on küla Poolas Väike-Poola vojevoodkonnas Krakówi maakonnas Świątniki Górne vallas. Ochojno asub Krakówi kesklinnast ligikaudu 11,5 km lõunas.
Reola lahing

Reola lahing oli 1919. aasta 16. jaanuarist kuni 17. jaanuarini toimunud sõjaline operatsioon Eesti Vabadussõja pealetungilahingute etapil Lõuna-Eestis tõkestamaks pealetungivaid Punaarmee väeüksusi.
Reola lahingut loetakse üheks murdepunktiks Eesti Vabadussõjas. Lahingu käigus lõid Eesti väed tagasi Punaarmee Tartu taasvallutamise katse.
Eellugu.
1919. aasta jaanuaris Tartu vabastamise järel edenesid Eesti väed Puhja-Nõo-Reola-Haaslava-Luunja joonele ja kavatsesid pealetungi jätkata. 16. jaanuaril 1919 liikusid soomusrongid ja kuperjanovlased piki raudteed Valga suunas. 2. jalaväepolgu osad liikusid samal ajal Luunjast üle Kriimani ja Võnnu Räpina suunas. Tallinna kaitsepataljon liikus Tartust üle Igevere ja Vana-Kuuste Põlva suunas. Eesmärk oli vaenlane Lõuna-Eestist välja ajada.
Lahingu käik.
Punaväe 6. läti kütipolgu allüksuste pealetung algas 16. jaanuaril 1919 Vana-Kuuste suunalt ja 16. jaanuari õhtuks vallutasid Tartu vallutamiseks koondatud löögigrupi Punaarmee üksused Reola mõisa ning sundisid Tallinna kaitsepataljoni I ja IV rood Ülenurme suunas Ülenurme mõisa taanduma. 4. roodu ülem sai vastase suurtükimürsust haavata. Reola mõisa kaitses Tallinna kaitsepataljoni 1. rood, sellest paremal paiknesid 2. rood ja kooliõpetajate rood; mõisa taga varus seisis 4. rood, 3. rood oli jäetud Tartusse reservi.
16. jaanuaril jõudsid 2. jalaväepolgu osad määratud asukohtadesse ja polgu I pataljoni 1. rood koos pataljoni kuulipildujatega asus Vana-Kastre külla, 2. rood Kaagvere mõisa ning 3. ja 4. rood Luunja mõisa. 
16. jaanuari keskpäeval alustasid Punaväe üksused pealetungi katsega Tartut tagasi vallutada ja vallutasid õhtuks Reola mõisa ning lahingukogemuseta Reolas seisnud Tallinna kaitsepataljon oli sunnitud tagasi tõmbuma. Sama päeva õhtul saabus Ülenurme mõisa 2. diviisi ülem polkovnik V. Puskar ning koos kohapealsete üksuste ülematega kavandas vastupealetungi, Reola ja Vana-Kuuste mõisate taasvallutamiseks. Pealetung pidi algama järgmine hommik kell üheksa.
17. jaanuari hommikul läksid Eesti väed Reola all pealetungile ning Tallinna kaitsepataljoni ja 2. jalaväepolgu osad vallutasid Reola mõisa õhtuks tagasi.
Tallinna kaitsepataljonile tehti ülesandeks tungida Reola mõisa peale põhja poolt, 2. jalaväepolgu osadele anti käsk tungida peale ida poolt. 2. jalaväepolgu II pataljoni 5. ja 6. roodu osad liikusid Ülenurmelt üle Mädasoo Haaslava vallamaja juurde ja sealt Ignase kaudu punastele seljataha. Hommikul kell kaheksa jõuti Ignase tallu ja seal jaguneti kaheks, 5. rood suundus Reolasse ja 6. rood liikus edasi Vana-Kuuste suunal. Pataljoniülem, alamkapten Eduard Liibus jäi Igevere küla Ignase tallu. Tallinna kaitsepataljon pidi ründama selja tagant Vana-Kuuste mõisat.
Reola mõisas asunud Punaväe üksused taganesid Reola mõisast ja 17. jaanuaril võttis Tallinna kaitsepataljon koos 2. jalaväepolgu allüksustega Reola tagasi ja kätte saadi ka eelmisel päeval maha jäänud raskesuurtükk ning likvideeriti seega oht Tartule.
Mälestuse jäädvustamine.
Reola lahingu mälestussammas avati 3. juulil 1932. aastal. Pärast Teist maailmasõda võeti sammas maha ja maeti maa alla. Sammas taasavati 27. novembril 1988.
Saksamaa ajalooliste riikide loend

Saksamaa on traditsiooniliselt föderaalsena organiseeritud riik. Pärast Saksa-Rooma riigi lõpetamist 1806. aastal astusid riigi saksakeelsed alad Saksa Liitu (1815–1866), sellel riikide liidul olid mõned föderalistlikud elemendid. Pärast Austria ja Preisimaa vahelist sõda 1866. aastal viis Preisimaa põhjapoolsed riigid liitriiki nimega Põhja-Saksa Liit (1867–1870). Lõunapoolsed riigid ühinesid liitriigiga 1870./71. aastal, mis nimetati seejärel Saksa keisririigiks (1871–1918). Riik eksisteeris edasi Weimari vabariigina (1919–1933).
Saksa Liidu liikmesriigid.
1864. aastal said Austria ja Preisimaa üheskoos Holsteini (Liidu liige) ja Schleswigi (väljaspool Liitu) uueks suverääniks.
Zelczyna

Zelczyna on küla Poolas Väike-Poola vojevoodkonnas Krakówi maakonnas Skawina vallas. Zelczyna asub Krakówi kesklinnast ligi 18 km edelas.
Radziszów

Radziszów on küla Poolas Väike-Poola vojevoodkonnas Krakówi maakonnas Skawina vallas. Radziszów asub Krakówi kesklinnast umbes 16 km edelas.
Radziszówi on esmamainitud 1124. aastal. Küla kuulus Tynieci kloostrile.
Initsiaal

Initsiaal (ladina keeles "initialis" 'algne, algus-') on sõna, lõigu, peatüki või pikema tekstiosa suur ilustatud algustäht raamatus, käsikirjas või mujal. Ehisalgustähed olid eriti levinud käsitsi kirjutatud raamatutes ja varasemates trükistes (inkunaablites).
Initsiaali suurus võib olla mitme rea kõrgusest kuni peaaegu tervet lehekülge katvani.
Käsikirjalise illumineeritud raamatu valmistamise protsessis tõmmati leheküljele esmalt jooned, seejärel kirjutati musta tindiga tekst ja punasega rubriigid, jättes teksti algusesse ja sisse suurtähtede asemele tühja ruumi. Kõige viimasena lisati neisse tühjaks jäetud kohtadesse maalitud pildid ja tähed, sealhulgas initsiaalid, mis mõnikord olid märgistatud väikese tavatindiga kirjutatud juhttähega. Sama praktika jätkus raamatute puhul ka pärast trükikunsti leiutamist. Kõige varasemates trükistes jäeti trükiteksti initsiaalide asukohtadesse tühimikud ning initsiaalid lisati käsitsi.
Illumineeritud käsikirjades on kirjutaja käekiri ja initsiaalide tüüp, stiil ja kaunistused oluline allikas käsikirja dateerimisel ja selle päritolukoha väljaselgitamisel.
Tüübid.
Initsiaalide hulgas eristatakse järgnevaid tüüpe, mis võivad esineda ka omavahel kombineeritult:
Alam-Saksi lipp

Alam-Saksimaa lipp on Saksamaa liidumaa Alam-Saksimaa lipp.
Alam-Saksi lipp koosneb Saksamaa Liitvabariigi "Schwarz-Rot-Gold" lipust, millel Alam-Saksimaa vapp on veidi masti poole nihutatud. See lipp on tsiviil- ja liidumaalipp. Liidumaalipuna kasutatakse kahe sabaga versiooni vahekorras 3:5.
Ajalugu.
Alam-Saksimaa lipp võeti kasutusele 1. mail 1951 ja sai ametlikuks 13. oktoobril 1952. Teise maailmasõja järel oli Alam-Saksi liidumaa jaoks, mis koosnes varem eraldiseisvatest üksustest Hannoverist, Braunschweigist, Oldenburgist ja Schaumburg-Lippest vaja neutraalset lippu. 
Kuni praeguse Alam-Saksimaa lipu ametliku lansseerimiseni kasutati ametlikel üritustel nende vastavate piirkondade endisi riigilippe. Paralleelselt töötati välja kujundus, mis kasutas Welfide Hannoveri horisontaalsete kolla-valgete triipudega lippu, mille keskel oli vapp. Kuid liidumaa mitte-Hannoveri osad lükkasid selle kavandi tagasi. Tänapäeval näeb Hannoveri, Braunschweigi, Oldenburgi ja Schaumburg-Lippe kunagisi riigilippe ainult ajaloo- või rahvaüritustel, näiteks festivalidel.
Nigel Pearson

Nigel Graham Pearson (sündinud 21. augustil 1963 Nottinghamis) on Inglismaa jalgpallitreener ja endine jalgpallur (kaitsja).
Jalgpallurikarjääri jooksul mängis ta Inglismaa klubides Shrewsbury Town (1981–1987), Sheffield Wednesday (1987–1994) ja Middlesbrough (1994–1998). Pearson oli Sheffield Wednesday kapten, kui Sheffield Wednesday 1991. aasta Inglismaa liigakarikavõistluste League Cupi finaalis Manchester Unitedi alistas. Pearson pälvis liigakarika finaali parimale mängijale antava Alan Hardaker Trophy. 1991. aastal valiti Pearson ka Sheffield Wednesday aasta mängijaks.
Pärast jalgpallurikarjääri lõppu on Pearson tegutsenud treenerina. Ta on olnud Inglismaa klubide Carlisle United (1998–1999), Southampton (2008), Leicester City (2008–2010 ja 2011–2015), Hull City (2010–2011), Derby County (2016), Watford (2019–2020) ning Bristol City (alates 2021. aastast) peatreener. Leicester Cityga võitis ta hooajal 2008/09 Inglismaa tugevuselt kolmanda liiga ja hooajal 2013/14 Inglismaa esiliiga. Aastatel 2017–2019 juhendas ta Belgia klubi OH Leuven.
Seo ringkond

Seo ringkond on mitme Lõuna-Korea haldusüksuse nimi.
Steve Morison

Steven William Morison (sündinud 29. augustil 1983 Londonis) on Inglismaal sündinud Walesi jalgpallitreener ja endine jalgpallur (ründaja).
Kogu klubikarjääri jooksul mängis Morison Inglismaa klubides: aastatel 2001–2004 Northampton Townis, 2004–2006 Bishop's Stortfordis, 2006–2009 Stevenage Borough's, 2009–2011 Millwallis, 2011–2013 Norwich Citys, 2013–2015 Leeds Unitedis, hooajal 2013–14 (Leeds Unitedist laenul) ja aastatel 2015–2019 Millwallis ning 2019. aastal Shrewsbury Townis. Aastatel 2007 ja 2009 võitis ta Stevenage Borough'ga FA Trophy. 2008. aastal valiti Morison Stevenage Borough' ja 2017. aastal Millwalli aasta mängijaks. Inglismaa kõrgliigas mängis ta kahel hooajal Norwich City meeskonnas. Hooajal 2011/12 lõi Morison Inglismaa kõrgliigas üheksa väravat. Millwalli meeskonnas mängis Morison kokku seitse hooaega, mille jooksul lõi ta 92 väravat – sellega on ta Millwalli läbi aegade paremuselt kolmas väravalööja.
Walesi jalgpallikoondises mängis Morison aastatel 2010–2012 kokku 20 korda. Koondisekarjääri ainsa värava lõi ta 2. septembril 2011 EM-i valikmängus Montenegro vastu.
2020. aasta veebruaris asus Morison juhendama Walesi klubi Cardiff City kuni 23-aastaste võistkonda. Pärast seda, kui Cardiff City esindusvõistkonna peatreener Mick McCarthy 2021. aasta oktoobris vallandati, sai Morison Cardiff City ajutiseks peatreeneriks. 2021. aasta novembris määrati ta ametlikult Cardiff City peatreeneri kohale ning 2022. aasta märtsis pikendas ta klubiga lepingut kuni 2023. aasta suveni.
Nami ringkond

Nami ringkond on mitme Lõuna-Korea haldusüksuse nimi.
Bojszowy

Bojszowy (saksa keeles "Boischow") on küla Poolas Sileesia vojevoodkonnas Bieruń-Lędziny maakonnas, Bojszowy valla halduskeskus. Bojszowy asub Bieruńist umbes 3,5 km lõunas ja Tychy kesklinnast ligikaudu 11 km kagus.
Bojszowyt on esmamainitud 1368. aastal. Aastatel 1977–1991 oli Bojszowy Tychy linna osa.
Ülla

Ülla on eesti naisenimi.
1. jaanuari 2022. aasta seisuga oli Eestis eesnimi Ülla 126 naisel. Ülla on populaarsuselt 684. naisenimi.
Ülla on keskmiselt 61 aasta vanune (mediaanvanus on 62). Kõige populaarsem on eesnimi Ülla vanuserühmas 65–69, kus neid on 10 000 elaniku kohta 2,62.
Teresa Ribera Rodríguez

Teresa Ribera Rodríguez (sündinud 19. mail 1969 Madridis) on Hispaania ja Euroopa Liidu jurist ja poliitik, Hispaania Sotsialistliku Tööpartei liige. Alates 1. detsembrist 2024 on ta Euroopa Komisjoni puhta, õiglase ja konkurentsivõimelise ülemineku eest vastutav juhtiv asepresident von der Leyeni teises komisjonis. 
Haridus.
Ta on lõpetanud Madridi Complutense Ülikooli õigusteaduse erialal, täiendanud end põhiseaduslike uuringute keskuses ja omandanud teise kraadi põhiseadusõiguse ja politoloogia alal.
Poliitiline karjäär.
Aastatel 2008–2011 töötas Teresa Ribera Rodríguez peaminister José Luis Rodríguez Zapatero teises valitsuses kliimamuutuste riigisekretärina. Aastatel 2014–2018 oli ta Pariisis asuva säästva arengu ja rahvusvaheliste suhete instituudi direktor.
Alates 7. juunist 2018 kuni 13. jaanuarini 2020 oli ta Hispaania ökoloogilise ülemineku minister Pedro Sáncheze esimeses valitsuses ja seejärel alates 13. jaanuarist 2020 kuni 25. novembrini 2024 ökoloogilise ülemineku ja demograafilise väljakutse minister Pedro Sáncheze teises valitsuses. Ajavahemikul 13. jaanuarist 2020 kuni 12. juulini 2021 oli ta Hispaania neljas asepeaminister ja seejärel alates 12. juulist 2021 kuni 25. novembrini 2024 Hispaania kolmas asepeaminister. 
Euroopa Komisjoni volinik.
Alates 17. septembrist 2024 oli Teresa Ribera Rodríguez Euroopa Komisjoni puhta, õiglase ja konkurentsivõimelise ülemineku eest vastutava juhtiva asepresidendi kandidaat von der Leyeni teises komisjonis. Tema kuulamine Euroopa Parlamendis toimub 12. novembril 2024. Von der Leyeni teine komisjon astus ametisse 1. detsembril 2024.
Isiklikku.
Ta on abielus ja kolme lapse ema.
Soila Komi

Soila Aune Helena Komi (28. aprill 1943 Helsingi – 3. juuli 2022 Punkaharju, Savonlinna linn) oli soome näitleja.
Soila Komi õppis aastatel 1962–1965 Soome Teatrikoolis, mille lõpetamise järel töötas ta kuni 2011. aastani Soome Rahvusteatri näitlejana.
Ta on mänginud teleseriaalides, telefilmides ja filmides.
Isiklikku.
Aastatel 1967–2012 oli Soila Komi abielus näitleja Jyrki Nousiaineniga. Nende tütar Saimi Hoyer on fotomodell ja ettevõtja.
Arnold Grimpel

Arnold Grimpel (ka Arnold Krimpel; 2. aprill 1901 Valga – 4. oktoober 1937 (teistel andmetel 1938) Kemi linna lähistel, Karjala ANSV, hukati) oli Eesti poliitik, III Riigikogu liige. 
Arnold Grimpel oli Narvas väljaannete Meie Elu ja Uus Põhja Kodu (mõlemad 1923) vastutav toimetaja. Tallinnas oli ta ajalehtede Oktoobri Kiir, Punane Kiir (mõlemad 1927) ja Töörahva Kiir (1928) väljaandja ja toimetaja. 
1926. aastal kandideeris ja valiti Eesti Tööliste Partei rühma nimekirjas Riigikogusse. 
4. detsembril 1928 tagandati Grimpel ametist ja tema asemele sai III Riigikogu liikmeks Mihkel Krents. 
8. juunil 1928 põgenes NSV Liitu, asus vangistuses Solovetsi saartel ja mõisteti kõrgeim karistusmäär – mahalaskmine, mis viidi täide Novgorodis. 
Jüri Ant: "Hinnangut A. Grimpeli poliitilisele tegevusele arutati põhjalikumalt EKP 1929. aasta jaanuarikonverentsil. Õigustatult jäi konverentsil kõlama Otto Rästase mõte, et oma viimasel tegevusperioodil jäi A. Grimpel revolutsioonilisest liikumisest maha, propageeris tihtipeale oma isiklikke poliitilisi vaateid partei poliitika asemel." Sõnavõtja Otto Rästas lasti maha Grimpeliga samal, 1938. aastal. 
Ka Arnold Grimpeli vanem vend Johannes Grimpel (29. märts 1899 – 25. oktoober 1937) oli ETP aktivist, põgenes 25. juunil 1927 Nõukogude Liitu, arreteeriti seal 29. augustil 1930 spionaažikahtlusel, mille oli põhjustanud Antoń Mangmann, 9. septembril määrati 5 aastat laagrit Kemi rajoonis, hiljem hukati Novgorodis. Tema abikaasa oli Elfriede. Johannese esimene poeg suri 1. veebruaril 1932 Leningradis, teine poeg Bruno elas peale teist maailmasõda Tallinnas. 
Arnold Grimpeli tegelik saatus oli N. Liidus selline – ta arreteeriti 26. juulil 1930 ja saadeti kümneks aastaks Belomorkanalit rajama, seal määras Karjala ANSV NKVD troika talle 20. septembril 1937 uueks karistuseks paragrahv 58-6 põhjal surmanuhtluse, mis viidi täide kahe nädala pärast Kemi linna piirkonnas. Mõlemad vennad rehabiliteeriti 25. aprillil 1959. 
Nende õde oli Ella Grimpel (Krimpe), hilisema nimega Ella Karu-Teng, viimati Ella Volin või Voolin (18. august 1891 - 23. august 1963), kes mõisteti Eestis nn 115-protsessis 1922. aastal vangi, kuid vahetati välja NSV Liitu.
Paukuciems

Paukuciems (ka Paukciems) on küla ("mazciems") Lätis Limbaži piirkonnas Limbaži vallas. Küla jääb Riiast 86 km kaugusele, asudes Limbaži kagupiiril.
Paukuciemsi eraldab Limbažist vana Ruhja-Riia raudtee trass. Küla jääb Põhja-Vidzeme biosfääri kaitsealale. Looduskaitse all on Limbaži piiril kasvav pärn ümbermõõduga 4,8 meetrit.
Aastal 2007 oli külas 40 elanikku.
Muižkalni

Muižkalni ehk Kalnmuiža on küla ("mazciems") Lätis Limbaži piirkonna Limbaži vallas.
Küla asub valla idaosas. Külas asub Kalnmuiža bussipeatus. Muižkalni jääb Põhja-Vidzeme biosfääri kaitsealale. Looduskaitse all on Kalnmuiža tamm.
Aastal 2007 oli külas 36 elanikku.
Antratsiithall

Antratsiithall, ka antratsiitmust on üks hallidest värvitoonidest, väga tume neutraalne hall värvus, sarnane antratsiidi värvusega. Sageli kasutatakse läikivate pindade kohta, aga ka tekstiilide ja lõngade värvuse kirjeldamiseks.
Stūrīši (Limbaži vald)

Stūrīši on küla ("mazciems") Lätis Limbaži piirkonna Limbaži vallas.
Küla asub valla lääneosas. Külas asub Stūrīši bussipeatus. 
Stūrīši jääb osaliselt Põhja-Vidzeme biosfääri kaitsealale.
Aastal 2007 oli külas 14 elanikku.
Pelodas

Pelodas on küla ("mazciems") Lätis Limbaži piirkonna Limbaži vallas.
Küla asub valla loodeosas Cimeļupe jõe kaldal. Külas asub Teteri bussipeatus. Pelodas jääb Põhja-Vidzeme biosfääri kaitsealale. Looduskaitse all on külas kasvav tamm ümbermõõduga 4,1 meetrit.
Aastal 2007 oli külas 15 elanikku.
Jumpravmuiža

Jumpravmuiža on küla ("mazciems") Lätis Limbaži piirkonna Limbaži vallas.
Küla asub valla loodeosas Vitrupe ja Cimeļupe jõe ning Auziņi järve kaldal. Asula on tekkinud endise Lāde mõisa Jumpravmuiža karjamõisa juurde. 
Küla jääb Põhja-Vidzeme biosfääri kaitsealale, osaliselt ka Dziļezersi ja Riebezersi kaitsealale. Seal asuvad regionaalse kaitse all olevad Griguļi muinaskalmed.
Jarko

Jarko on eesti mehenimi.
1. jaanuari 2022 seisuga oli Eestis eesnimi Jarko 109 mehel. Jarko on populaarsuselt 635. mehenimi. Jarko oli keskmiselt 20 aasta vanune (mediaanvanus oli 17).
Kõige populaarsem oli eesnimi Jarko vanuserühmas 10–14, kus neid on 10 000 elaniku kohta 2,40.
Inte

Inte on küla ("mazciems") Lätis Limbaži piirkonna Limbaži vallas.
Küla asub valla edelaosas. Varem asus küla lähistel Inte raudteepeatus. Külas asub Intese bussipeatus, endise raudteepeatuse juures aga Intes stacija bussipeatus.
Inte jääb osaliselt Põhja-Vidzeme biosfääri kaitsealale.
Karl Kanep

Karl Kanep (1. detsember 1883 Rannu vald, Tartu kreis – 30. märts 1935 Tartu) oli Eesti poliitik. 
Karl Kanep oli Metallitööliste ametiühingu liige, Eesti Tööliste Partei Keskkomitee liige alates 1928. aastast ning kandideeris ETP nimekirjades Riigikogusse.
Karl Kanep oli IV Riigikogu liige, esindades Eesti Tööliste Parteid. Ta oli Riigikogu liige alates 24. märtsist 1930, kui ta asendas Riigikogus Oskar Torki.
Leonhard Käär

Leonhard Käär (14. aprill 1904 Viru-Nigula vald, Viru kreis – 21. detsember 1963 New Jersey, USA) oli Eesti poliitik. Ta oli IV Riigikogu liige. , Eesti Tööliste Partei rühma nimekirjas.
Leonhard Käär oli Eesti Tööliste Partei poliitik ja osales ETP juhtorganites.
Ta oli IV Riigikogu liige , Eesti Tööliste Partei nimekirjas.
1930. aastal põgenes Leonhard Käär NSV Liitu koos Valter Kaaveri ja teiste kaaslastega. NSV Liidus ta arreteeriti 5. märtsil 1931, GPU Kolleegiumi poolt mõisteti 8. augustil 1931. aastal süüdi ja määrati § 58-6 järgi karistuseks 10 aastat vabadusekaotust, mida kandis Vaigatši saarel maavarasid otsides. Vabanes 1940. aastal ja teise maailmasõja lõppedes põgenes koos abikaasaga, valedokumentide abil NSV Liidust ning suri 1963. aastal New Jersey osariigis. Ta oli rehabiliteeritud NSV Liidu Ülemkohtu otsusega 28. novembrist 1959.